**LIETUVOS RESPUBLIKOS SVEIKATOS APSAUGOS MINISTRAS** –

**VALSTYBĖS LYGIO EKSTREMALIOSIOS SITUACIJOS VALSTYBĖS OPERACIJŲ VADOVAS**

**SPRENDIMAS**

**DĖL DIDELĖS IR MAŽOS RIZIKOS SAVIVALDYBIŲ NUSTATYMO**

2020 m. liepos 10 d. Nr. V-1639

Vilnius

Vadovaudamasis Lietuvos Respublikos civilinės saugos įstatymo 14 straipsnio 9 punktu, Lietuvos Respublikos Vyriausybės 2020 m. vasario 26 d. nutarimu Nr. 152 „Dėl valstybės lygio ekstremaliosios situacijos paskelbimo“, Valstybiniu ekstremaliųjų situacijų valdymo planu, patvirtintu Lietuvos Respublikos Vyriausybės 2010 m. spalio 20 d. nutarimu Nr. 1503 „Dėl Valstybinio ekstremaliųjų situacijų valdymo plano patvirtinimo“, Lietuvos Respublikos Ministro Pirmininko 2020 m. vasario 27 d. potvarkiu Nr. 43 „Dėl valstybės lygio ekstremaliosios situacijos valstybės operacijų vadovo paskyrimo“, atsižvelgdamas į Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. gegužės 29 d. sprendimą Nr. V-1336 „Dėl tikslinių ir profilaktinių tyrimų dėl COVID-19 ligos (koronaviruso infekcijos) organizavimo“ bei siekdamas tinkamai valdyti ekstremaliąją situaciją ir užkirsti kelią tolimesniam COVID-19 ligos (koronaviruso infekcijos) plitimui, n u s p r e n d ž i u:

Nustatyti, kad nuo 2020 m. liepos 13 d. iki 2020 m. liepos 19 d. įskaitytinai:

1. Lietuvos sergamumo COVID-19 liga (koronaviruso infekcija) rodiklis 100 tūkst. gyventojų yra 1.9.

2. didelės rizikos savivaldybėmis laikomos šios savivaldybės (skliaustuose nurodytas savivaldybės sergamumo COVID-19 liga (koronaviruso infekcija) rodiklis 100 tūkst. gyventojų):

2.1. Anykščių r. (8,7);

2.2. Vilniaus r. (7,0);

2.3. Trakų r. (6,1);

2.4. Kretingos r. (5,3).

3. visos kitos savivaldybės, nenurodytos šio sprendimo 2 punkte, laikomos mažos rizikos savivaldybėmis.

Sveikatos apsaugos ministras – valstybės lygio

ekstremaliosios situacijos valstybės operacijų vadovas Aurelijus Veryga